Heather o re: “Go ngwala go nthuša go hlaphogelwa. Ge e ba o ka kgona go ngwala mathata a gago le go a rarolla, gona o ka kgona go theoša maswafo.” Oo, a o rraarona Mankge wa lebebe la puo ya Setswana? A motho yo ke wena metsi a itshetletseng,motho o ‘boko bo ajwang lefatshe lotlhe? Dumela Ramaboko, o dumedisiwa ke tshoswanyane e mabono mantle e longwang e kgongwa – ke motho wa ga Setlhong ga se huparelwe mong wame dumela! ‘pora ke se o bee marapo ke eme ke nwe metsi a elelang tlhogong ya gago metsi e reng a giwa a hetoge mashi koping. Dumela motho wa ga Otlogetswe! Owaii! Nna rra boitumelo bo nkoketsa mmele ka mogopo ke o ja o tletse. Aitse ga o a nna luso lo makonyo, motsholo wa gago e nnile wa segosi rra. Fa kere ke a leboga ke tla bo ke bapisitse nnete -‘rra,o dirile!’ A Raleokaoka a nne a oketse thothi e e mo poneng eo ya gago, otle o re sadiseletse dikokomane tsa kamoso boswa. O tlhaga thata motho ke wena wa Modimo, o sebete se hetang sa tau, o gatlhamela masisi o tsholeditse o bile o phaphaseditse folaga etsho ka mabela a segosi! O natla monna, ngangatlela; mogolokwane keo!